L'alporte de Violeta Parra a o quefer musical y artistico chileno se considera de gran valor y transcendencia. O suyo treballo sirvió d'inspiración a muitos artistas posteriors, que continoron con o suyo firme quefer de rescate d'a musica d'o campo chileno y as manifestacions constituyents d'o folklore d'o país y de Latinoamerica. As suyas composicions son estadas reconoixidas por criticos de tot o mundo, mesmo por a suya elaboración musical como por as suyas letras poeticas, inchenyosas y socialment compromesas. As suyas cancions son estadas versionadas por gran cantidat d'artistas.